runetrust/blame-folketinget-dk huggingface dataset:
Johanne Schmidt-Nielsen (EL), 2016-05-12:
Vi synes, det er langt enklere blot at hæve den nuværende bagatelgrænse fra 3.000 kr. til 10.000 kr. Hvis man ønsker at tilføje færdselsloven til listen over sager, som kan blive forelagt, hvis bøden er på mellem 3.000 og 10.000 kr., i udvalget, så er vi selvfølgelig også med på det.
Tommy Ahlers (V), 2019-11-06:
Det er virksomheder, virksomhedsejere og familier, der hver eneste dag knokler for arbejdspladser, lærepladser, eksport og de lokalsamfund, som de er en del af, og de virksomheder vil alle sammen, hvis de står over for et generationsskifte, nu opleve, at de skal betale mere.
Alexander Ryle (LA), 2025-03-13:
Det er vigtigt, at EU står fast på basale værdier som retsstatsprincipper, ytringsfrihed, lgbt-rettigheder og mediepluralisme, men vi skal også passe på, at vi ikke overbureaukratiserer de værdier ihjel og ender i en situation, hvor vi bekæmper illiberale tendenser med så komplicerede mekanismer, at det hele går i stå.
Flemming Møller Mortensen (S), 2015-03-10:
Det har jeg benyttet mangen en lejlighed til at gøre, naturligvis i respekt for deres integritet, men også ud fra at sige, hvad der er min politiske bagtanke bag, at jeg støtter dels udlodningspolitik i Danmark, dels er med til at sætte lovgivning op mod matchfixing, mod doping og andet, sådan at vi kender hinanden, kender hinanden på holdninger, og ikke har besvær med at give udtryk for, hvad vores holdninger er.
Eigil Andersen (SF), 2008-06-03:
Og der vil jeg da gerne spørge regeringen: Når man siger, at det her skal give fuldtidsjob, er det så sådan, at den danske regering nu vil gøre en indsats for, at alle kongresser i Danmark - måske vil den simpelt hen bestemme det - skal afvikles i januar kvartal i Aalborg for at fremskaffe fuldtidsjob? Jamen det her er jo absurd, for sådan er virkeligheden naturligvis ikke.
Joachim B. Olsen (LA), 2016-01-12:
Det er der så ikke i den offentlige sektor, og det var derfor, jeg prøvede at problematisere, at det største problem i forhold til kvinders løn i Danmark er, at vi har en meget, meget stor offentlig sektor med monopol på at levere visse ydelser, og det holder lønnen nede for de mennesker, der arbejder under det monopol.
Pelle Dragsted (EL), 2019-02-19:
Det er altså lovligt inden for de gældende regler, og derfor er jeg også rigtig glad for, at der er en tilkendegivelse fra Socialdemokratiet om, at det er noget, man ønsker at tage fat på med et loft over ÅOP – det er noget, vi er meget kraftige tilhængere af.
Henrik Vestergaard (V), 2003-11-06:
Venstres opfattelse er, at det er fornuftigt, at EU nu for de enkelte lande og samlet gør sig klart, hvordan man kommer videre med den her runde, og at man, hvis mødet er den 15. december i Genève eller senere, selvfølgelig besinder sig på at sige: Hvor er det, EU vil udvise fleksibilitet?
Jens Joel (S), 2022-06-07:
Men jeg tror jo også – og det skal så måske være det sidste – at vi skal diskutere nogle af de pædagoger, der allerede findes, men som lige nu enten ikke arbejder i faget eller ikke arbejder på fuldtid i faget, og der har fru Lotte Rod nævnt de her ting omkring, at senior- og kombinationsstillinger kunne være noget, man kunne tage fat i.
Jette Gottlieb (EL), 1999-10-14:
Så længe feriepengerenterne administreres af Feriefonden, skal der ikke være nogen tvivl om, at det er og bliver lønmodtagernes penge, og forslaget om at lade de 40 mio. kr. tilfalde statskassen virker umiddelbart som en slags, ja, tyveri eller ekstrabeskatning.
Morten Bødskov (S), 2007-05-10:
En ting er selvfølgelig at se på straffeloven, men sandheden er jo også, at forebyggelsen af de problemer, som ejendomsfunktionærerne havner i, hænger sammen med behovet for en langt bredere indsats for at sikre stabilitet og udvikling i bl.a. den almene boligsektor.
Martin Henriksen (DF), 2013-04-12:
Jeg forstod det sådan på Venstre, at man ikke afviser stramninger, og jeg synes jo, det er ærgerligt, at man ikke i dag vil tilkendegive, at der er behov for at undersøge mulighederne for at stramme terrorlovgivningen yderligere, på baggrund af de eksempler, som jeg er kommet med i min ordførertale, og som andre også har bragt frem i debatten, og som jo også har været oppe i medierne gentagne gange.
Jan E. Jørgensen (V), 2015-12-04:
Det drejer sig om reklameafgiften for husstandsomdelte reklamer, som er en afgift, der aldrig har været andet end et ideologisk betinget angreb på det private erhvervsliv og på den kommercielle ytringsfrihed, som i et frit samfund er mindst lige så vigtig som den politiske ytringsfrihed.
Kirsten Normann Andersen (SF), 2025-05-13:
Så sent som i sidste uge blev jeg mindet om det igen, da en kvinde skrev til mig, at hun netop var kommet hjem fra lægen, hvor hun havde flere spørgsmål med, som hun gerne lige ville have vendt med lægen, men da hun havde præsenteret de første to problemer, blev hun sendt ud i receptionen igen for at bede om en ny tid til de øvrige spørgsmål.
Rasmus Vestergaard Madsen (EL), 2021-04-27:
Vi ser samtidig også gerne, at vi kommer endnu længere med genanvendelsen af råstoffer og materialer, end vi kunne blive enige om i den netop besluttede aftale om en strategi for bæredygtigt byggeri, som også er blevet nævnt, og det vil vi selvfølgelig presse på for, ligesom vi gerne ser, at der i byggeriet i langt højere grad gøres brug af substitutioner i stedet for jomfruelige råstoffer, det kunne eksempelvis være træ.
Peder Hvelplund (EL), 2020-10-23:
Det er jo netop sådan, at hvis man skal have en dispensation, der er begrundet i, at der ligger en lægefaglig vurdering, i forhold til at man f.eks. har ptsd og derfor ikke kan gennemføre en indfødsretsprøve eller en danskprøve 3, så vil det være i strid med handicapkonventionen, at man ikke får en dispensation.
Poul Nyrup Rasmussen (S), 1999-10-13:
Trafikministeren melder også til mig, at hun under debatten om anlægslovene klart har sagt, at selve vejbyggeriet vil ske i den takt, hvori der kan afses ressourcer hertil, og at det dermed også er et vigtigt spørgsmål om prioriteringen mellem nyanlæg og vedligeholdelse.
Thomas Jensen (S), 2010-02-24:
Det er jo sådan, at regeringens eget udvalg, Programbestyrelsen, i december 2008 spillede ud med, at staten skulle spille en væsentlig rolle, for at vi kunne sikre os, at de områder fra at være udsatte boligområder kunne blive til velfungerende boligområder, og i det arbejdsprogram, vi i dag har fået fra regeringen, står der ikke, om der vil komme nogen statslige midler med.
Dennis Flydtkjær (DF), 2013-05-22:
For det virker da noget mærkværdigt, at man ændrede praksis kun i den sag og samtidig ikke ville fortælle det til resten af den danske befolkning, som sad med en lignende sag – ikke engang da en anden afdeling inden for SKAT henvender sig med en bøn om det, fordi de sad med en lignende sag, ville man gøre noget som helst.
Dan Jørgensen (S), 2021-05-11:
I forhold til støtteniveauet, og hvor stor en procentdel det udgør i 2030, er det jo ganske vanskeligt at svare, også al den stund at vi jo faktisk håber på, at mange af de ting, som vi i dag støtter, skal være konkurrencedygtige og leve uden støtte i 2030.
Bjarne Laustsen (S), 2007-01-26:
Jeg vil sige, det er meget vigtigt, at kommunerne og også regionerne påtager sig den her opgave, men det er jo også lige så klart, at de giver udtryk for, at de for at få råd til at oprette og gøre alle de ting, som vi bl.a. pålægger dem, finder det vigtigt at have nogle ordentlige rammer.
Ole Vagn Christensen (S), 2003-12-17:
Jeg har været åben over for en diskussion om obligatorisk medlemskab, netop bl.a. på baggrund af tidligere udtalelser fra beskæftigelsesministeren, og jeg troede faktisk, at beskæftigelsesministeren handlede ud fra regeringens opfattelse af, at selvfølgelig kan vi ikke have den situation, at vi ikke kan kigge på disse problemer.
Leif Mikkelsen (LA), 2013-03-15:
Virkeligheden er, at på grund af at den nuværende regering – altså den daværende opposition – var med til at skabe det der lidt elendige forhandlingsklima omkring kommunalreformen, så blev det faktisk opgivet at gøre mere ved statsamterne end det, man gjorde i forlængelse af at nedlægge amtskommunerne, selv om det på det tidspunkt blev diskuteret – altså i den daværende regering, som er den nuværende opposition – at der faktisk var behov for ændringer.
Birgitte Vind (S), 2023-05-16:
Det er tværtimod et sundhedstegn, og når det sker, er det et tegn på, at vi er et åbent samfund, hvor vi kan omgås forskellige mennesker, og at vi også har evnen til at kunne – som ministeren meget fint fik formuleret det – se på et andet menneske i badetøj uden at gøre det til andet end det, det er, nemlig et menneske, der bader, også når det drejer sig om børn.
Ove Hygum (S), 1999-11-19:
Det ligger jo meget godt i forlængelse af de finanslovforhandlinger, der kører på en række ressortområder i de her dage, hvor der er stor vilje til at udskrive nye regninger, men meget, meget beskeden interesse - en ægte jysk underdrivelse - for at få helheden til at hænge sammen og få udgifterne finansieret.
Hans Kristian Skibby (DF), 2011-01-14:
Hr. Rasmus Prehn var inde på det her med, at alle regioner skal spare – det har vi så hørt mange gange, kan man sige – og der vil jeg gerne spørge ordføreren: Er det ikke korrekt, at hvis vi kigger på regnskabet i 2009 for Region Midtjylland, kan vi se, at der faktisk var en stigning på 16 pct. i udgifterne og på driften, hvorimod stigningen i deres budget faktisk kun var sat til 13 pct.?
Astrid Krag (S), 2019-12-10:
Det er også derfor, at jeg siger, at når vi har diskussionen om de akutte tvangsanbringelser, så ved jeg godt, at hele diskussionen i offentligheden kommer til at handle om, hvad der formaliamæssigt var galt i den afgørelse, men at det, vi burde interessere os for, når man så vælger at opretholde anbringelserne, er, hvor det er gået galt i tiden op til, for at man overhovedet er kommet i den situation.
Lotte Rod (RV), 2022-03-25:
Jeg tror, at noget af det, der er blevet værre, handler om, at vi har lavet noget målstyring og sat nogle fælles mål, som jo gør, at undervisningen kommer til at handle om den enkelte elev, og at mange elever kommer til at sidde alene foran en skærm og arbejde med deres egne mål, hvor man tidligere var mere fælles om tingene i skolen.
Mogens Jensen (S), 2010-03-16:
Vi støtter selvfølgelig også fra socialdemokratisk side, at der skal foreligge en bilateral aftale mellem de pågældende donorlande og Danmark om adoption, og her viser erfaringerne fra Sverige, Belgien og Storbritannien i øvrigt også, at homoseksuelles muligheder for adoption ikke har skadet heteroseksuelles muligheder for adoption fra de involverede lande.
Kristian Thulesen Dahl (DF), 1998-12-16:
Dansk Folkepartis ordfører har klart understreget, at vi er imod den efterlønsreform, som forligspartierne har lavet, men jeg vil gerne i tilknytning til den sidste ordfører sige om ændringsforslaget, at vi faktisk står ret uforstående overfor, at man ikke kan støtte et ændringsforslag, der går ud på, at ikrafttrædelsen af den del af efterlønsreformen, som vi behandler i dag, udskydes til den 1. juli.
Rasmus Helveg Petersen (RV), 2021-04-22:
Vi vil kigge på, hvad den kommer frem til, og så vil vi danne os vores holdning på basis af det, og det er, kan jeg forstå, i modsætning til Det Konservative Folkeparti, der ikke tager granskningskommissionen særlig alvorligt og hellere vil kortslutte processen og have en rigsret nu, hvilket jeg faktisk er noget skuffet over.
Line Barfod (EL), 2009-05-29:
Vi har faktisk flere gange hørt om Vejleprojektet, hvor man går ind med en tværfaglig indsats og sætter tidligt ind for at prøve at få en afklaring i forbindelse med folks sygdomme og se, hvad der er af forskellige undersøgelser, og hvad der er af forskellige behandlinger, som de skal igennem.
Ebbe Kalnæs (CD), 2000-10-31:
Og her er det, jeg vover den påstand - ikke alene med hensyn til dette ene eksempel, men også for en række andre ting på energi- og miljøområdet - at vi faktisk er kommet i den situation ved at lave større samfundsomvæltninger med forskydninger mellem erhvervsliv og fri næring, ved at lokke ind i de blindgyder og så trække tæppet væk og ikke følge op på fornuftig vis.
Line Barfod (EL), 2002-03-01:
I forhold til Redningsrådet og dets kontrolopgaver er det meget vigtigt for os, at de stadig bliver udført, og vi forstår ikke - som flere andre også har været inde på - hvorfor man går ind og nedlægger Redningsrådet uden at afvente det analysearbejde af hele beredskabsområdet, der er i gang. Det har jo fremgået tidligere af pressen, at der er en del uenighed mellem den centrale beredskabsstyrelse og de lokale beredskabsfolk, og det kunne være rart at høre de involverede og afvente analysearbejdet for at se, hvilke indvendinger og forslag der kan komme på dette område, herunder også, om man måske i stedet for at nedlægge Redningsrådet skulle udvide kontrolopgaverne, så man f.eks. ud over at kontrollere brandvæsenet også skulle fastsætte minimumsudrykningstider for ambulancer, så man var sikker på, at de nåede frem inden for en rimelig tid, ligesom man har tidsfrister for, hvornår brandkøretøjerne skal være fremme. Vedrørende Værnepligtsnævnet ønsker vi også at høre, hvad de værnepligtiges organisationer mener om forslaget, før vi tager stilling. Da der jo er tale om meget forskellige råd og nævn, opfordrer vi til og stiller forslag om, at man deler det op, så man tager de forskellige råd og nævn hver for sig, for der er jo ikke anden sammenhæng mellem disse fire råd og nævn, end at de hører ind under Kommunaludvalget i Folketinget.
Per Clausen (EL), 2009-01-30:
Det her forslag stiller sagen op på en anden måde, nemlig på den måde, at det handler om, at vi i lovgivningsprocessen skal påtage os det ansvar at sørge for, at det vurderes, om de love, vi vedtager, har sundhedsmæssige konsekvenser, og om disse konsekvenser er negative eller positive.
Lone Dybkjær (RV), 2009-12-03:
Vi har nævnt en række sygdomme i det her forslag, og jeg er blevet opmærksom på en ny sygdom – jeg vil ikke kaste mig ud i navnene på de her sygdomme, for så brækker man tungen – men vi må prøve at få alle de sygdomme med, så vi ved, hvad det drejer sig om.
Ole Birk Olesen (LA), 2022-09-15:
Man skal altid, når røde politikere stiller sig op på en talerstol og siger ting, der ikke passer som begrundelse for det, de gør, være meget, meget varsom med at stemme for det, for hvis de ikke engang kan sige sandheden om, hvorfor de gør tingene, så er der jo noget grundlæggende galt.
Karsten Hønge (SF), 2017-05-11:
Der er forskel på, om man er medlem af en a-kasse og så bliver berettiget til den her ordning, eller om man er medlem af en a-kasse, hvor man i øvrigt skal stå til rådighed for arbejdsmarkedet, og hvor det er en forsikringsordning, hvor man som modydelse for dagpengene skal stå til rådighed og typisk skal det i en kortere periode.
Peter Juel-Jensen (V), 2023-10-11:
Endvidere har lovforslaget til formål at ændre rammerne for undersøgelser, der foretages af Havarikommissionen for Civil Luftfart og Jernbane, således at Havarikommissionens undersøgelsespligt udvides til at omfatte undersøgelser af alle havarier, hvor der opstår fatal eller alvorlig tilskadekomst, herunder havarier med de ultralette luftfartøjer.
Helle Thorning-Schmidt (S), 2015-05-12:
Som vi også har diskuteret rigtig mange gange – og med rette – er der ingen tvivl om, at det at kunne afsætte grønlandske sælprodukter har været vanskeligt, og at man er alvorligt påvirket bl.a. af de negative kampagner, der har været mod sælfangst.
Inger Marie Bruun-Vierø (RV), 2000-05-26:
Derfor mener jeg også, at det er forkert i den her sammenhæng overhovedet at begynde at tale om, at medlemmerne skal være frit stillet, for det er vi, når det handler om etiske spørgsmål, og ikke når det handler om noget med betaling og noget så væsentligt som brugerbetaling inden for sundhedssektoren.
Carsten Koch (S), 1999-10-26:
Jeg har selv været meget optaget af det, og det var derfor, jeg som en af mine første handlinger som minister nedsatte en kræftstyregruppe med henblik på at få kulegravet hele området og med henblik på, når dette var sket, at bede eksperter om at komme med en egentlig plan for, hvordan vi kan få gang i behandlingen af de forskellige kræftformer og få indsatsen over for kræft opprioriteret.
Margrethe Vestager (RV), 2000-02-10:
Det at fortælle om kristendom i en nutidig sammenhæng og at forme livet i kirken, så den virkelig kan være nutidsmenneskets hjemhus, er en langt større og langt mere væsentlig udfordring end den diskussion om struktur og rammer, som der i de seneste år har været en tilbøjelighed til at bruge mange kræfter på.
Birthe Rønn Hornbech (V), 2003-05-06:
Så jeg synes, at den dér sådan meget højt skingrende skrigende tale om, hvor forfærdelige vi andre er, skulle man dæmpe lidt ned og så komme herop og bekræfte, at flere af dem, der får lov at beholde deres opholdstilladelse, slet ikke har fået dom for, at de har været udsat for vold.
Ole Sohn (SF), 2000-11-17:
Men SF ser utrolig mange positive muligheder både i VækstFonden, som den er, og specielt med de nye tiltag, der lægges til, til at vi herigennem kan være med til at skabe grundlag for ny vækst, nye erhvervsområder, som kan være til gavn ikke blot for de medarbejdere, der er i virksomhederne, men også for samfundet som sådan.
Jann Sjursen (KRF), 2000-12-07:
Her mener jeg i lighed med andre ordførere i debatten, at vi må have et bedre grundlag for at kunne tage stilling til det spørgsmål, og jeg synes derfor, det er positivt, at justitsministeren her i dag har givet tilsagn om at tilvejebringe de nødvendige oplysninger herom, så vi senere kan vurdere, om ikke bare et enkeltstående tilfælde, nemlig Høje-Taastrup-tilfældet, men også andre måske kunne give anledning til, at vi kan få revideret reglerne som sådan.
Jakob Engel-Schmidt (V), 2014-10-01:
Så skal jeg forstå det korrekt, at det er fornuftigt, at sunnimuslimske lande bomber i Syrien, og at det er fornuftigt, at kristne lande bomber i Irak, altså at det simpelt hen er det, der er ordførerens svar på, hvorfor danske F-16-jagere ikke skal være med til at bekæmpe ondskaben i Syrien, altså at det er et spørgsmål om religion?
Christian Langballe (DF), 2013-04-02:
Man kan sige, at mistanken til det kunne være, at man nu forsøger at lave et klart snit, hvor man inden for § 4's ramme adskiller kirke og stat så meget, som man overhovedet kan, og så lader det være op til eftertiden at fuldbyrde adskillelsen af stat og kirke.
Christian Juhl (EL), 2016-05-20:
Jeg synes, vi er nået til et sted, hvor rigsfællesskabet og selvstyreloven er et rigtig godt skridt i den rigtige retning, og hvis Grønland og Færøerne har lyst til selvstændighed, vil jeg i den grad synes, at det må være en helt naturlig følelse at have, når man bor i et land.
Line Barfod (EL), 2010-07-02:
Men der er jo ikke nogen af dem, der kommer i rigtigt arbejde, og for nogle af dem går det endda så galt, at de ryger helt ud af dagpengesystemet, og rigtig mange af dem kan så ikke få nogen som helst indkomst, fordi de er gift, eller fordi de har en smule friværdi i deres ejerbolig, og så kommer de altså til at hutle sig igennem uden at have nogen indkomst, med hjælp fra venner og familie i et stykke tid, tiggeri, sort arbejde, kriminalitet og andet.
Anders Fogh Rasmussen (V), 2002-05-30:
Så sagde hr. Mogens Lykketoft, at Socialdemokratiet var meget meget skuffet over, at regeringen havde afvist Socialdemokratiets ønske og tilbud om et bredt samarbejde. Ja, vi er nogle, der kan huske hr. Mogens Lykketofts udtalelser under åbningsdebatten i december.
Peter Have (M), 2026-01-16:
Historisk har efterretninger været med til at forhindre terroranslag på dansk jord, og i en tid, hvor trusselsbilledet er meget mere komplekst og utrygt end på noget tidspunkt siden anden verdenskrig, er det afgørende, at FE har de nødvendige værktøjer til at løse de opgaver og i sidste ende passe på danskerne.
Keld Albrechtsen (EL), 2003-05-08:
Kl. 9.40 Det er trist, men det er i hvert fald vigtigt, at befolkningen ved det, inden der skal stemmes om den kommende forfatningstraktat, for det her er jo samtidig et signal til befolkningen om, at et flertal i det her Folketing ikke ønsker at bruge den kommende traktatforhandling som et redskab til virkelig at forandre tingene, men tværtimod ønsker at lægge op til en cementering af det demokratiske underskud i EU.
Peter Duetoft (CD), 2001-05-10:
Jeg tror, hr. Kim Behnke er - ja, undskyld udtrykket, for hr. Kim Behnke ved, hvor stor respekt jeg ellers har for ham - lidt naiv, når han tror, at kun fjernsynsmediet forsvinder, og at alle folk vil sidde hjemme med deres computer koblet til fjernsynet og lege med den.
Eva Flyvholm (EL), 2021-11-30:
Jeg kan flage, at en af vores egne kæpheste i Enhedslisten også er at se på konsekvenserne af, hvordan man f.eks. har allieret sig med krigsherrer, som har lavet overgreb på civilbefolkningen, og det er f.eks. også at se på konsekvenserne af civile dræbte, og hvordan det har givet opbakning til Taleban.
Villy Søvndal (SF), 1999-04-23:
Den anden positive virkning er, at langtidssyge ikke bliver udsat for det samme pres som hidtil, for med det her må man forvente, at kommunerne bliver mindre hårdhændede med hensyn til anvendelse af 120-dages-reglen, og det er også et forhold, som vi uden forbehold støtter.
Mette Frederiksen (S), 2016-06-01:
Og jeg vil gerne sige det ret åbent og ærligt: Jeg tror, at jeg kan samarbejde, og vi kan samarbejde med eksempelvis Enhedslisten om mangt og meget, når det handler om bekæmpelse af social dumping og udvikling af et mere retfærdigt Danmark, men jeg ser ikke for mig et stærkt samarbejde med f.eks. Enhedslisten på udlændingepolitikken.
Elsebeth Gerner Nielsen (RV), 1998-02-06:
Usikkerheden og den manglende livsgnist viser sig eksempelvis i, at en fjerdedel af de unge piger i dag lider af spiseforstyrrelser, og ved at alt for mange unge ligefrem vælger livet fra. Der er således opstået en ny type problemer, der ikke alene kan begrundes i f.eks. dårlig indkomst, social arv eller arbejdsløshed.
Liselott Blixt (DF), 2012-03-29:
Hvis man læser, hvad det er, lærerne skulle henvise efter, og hvad der står i loven om behandlingsgaranti, som jeg også læste op fra på talerstolen, kan man læse, at indikationsniveauet for undersøgelse og behandling samt prioritering af patienten og arten af behandlingstilbud altid skal ske på et lægefagligt grundlag.
Pernille Frahm (SF), 1998-10-28:
For eksempel viser det sig i strid med den overordnede idé, der var om, at de individuelle kørselsordninger skulle have takster, der var sammenlignelige med i hvert fald anden offentlig transport, at taksterne mange steder ligger langt over og nogle steder på det dobbelte af, hvad taksterne ellers er.
Villy Søvndal (SF), 2004-05-26:
Vi er lige præcis i den situation, som hr. Jeppe Kofod frygter, nemlig at et stort land nægter at indgå i verdenssamfundets aftalekompleks og samtidig vil have et missilskjold, der signalmæssigt kan være med til at starte en kaprustning, og ligger det socialdemokratiske svar så ikke lige for, nemlig at i den nuværende situation vil man advare imod det?
Rasmus Nordqvist (ALT), 2015-10-20:
Så derfor skal jeg meddele, at Alternativet støtter lovforslaget, men vi ønsker at betone vores ja-men-position, og det er, fordi vi gerne vil udtrykke utilfredshed med beslutningsprocessen, som vi mener er for udemokratisk og ugennemsigtig, og vi mener også, at aftalen udelukker befolkningen fra at stemme om en fælles asyl- og flygtningepolitik.
Peter Skaarup (DF), 2009-05-26:
Hvis man skal nævne noget tredje, som i høj grad kan være anvendeligt, også over for unge indvandrere, er det jo det, der er blevet forsøgt nogle steder med succes, nemlig lektiehjælp og mentorer, hvor de kan henvende sig til nogle voksne personer, der kan være guider og hjælpe dem til at finde sig til rette i vores samfund, fordi de måske ikke får den bistand hjemmefra.
Charlotte Antonsen (V), 2003-11-13:
Til sidst skal jeg sige, at Venstre er tilfreds med forløbet indtil videre, og vi håber, at også Enhedslisten vil være med til at konkludere i forhold til de åbenhedsdrøftelser, vi har, og at forslaget her ikke skal ses som et forsøg på at trænere eller genere de forhandlinger, der er i gang.